**Pebanen piiri** (port. *Distrito de Pebane*) on Mosambikin Zambezian maakuntaan kuuluva piiri. Piirikeskus on Intian valtameren rantakylä Pebane, joka sijaitsee linnuntietä 150 kilometriä maakuntakeskus Quelimanesta itäkoilliseen.

Piiri ja sen naapurit, aluehallinto
-----------------------------------

Pebanen piiriä rajaa etelässä Intian valtameri, lännessä Mocubelan ja Mulevalan piirit, pohjoisessa Gilén piiri sekä idässä Nampulan maakunnan Moman piiri.

Piirin pinta-ala on noin 9 985 neliökilometriä (1997, 2019). Muiden lähteiden mukaan piirin pinta-ala olisi 10 182 km² (2007, 2021) tai 10 086 km² (2005).

Paikallistasolla piiri jakautuu kolmeen hallinto-alueeseen (port. *postos administrativos*): P.A Mulela (Mulela Mualama), P.A Naburi ja P.A. Pebane (sede). Hallintoalueet jaetaan edelleen paikkakuntiin (localidades).

Väestö
------

Mosambikin tilastoviranomaisen väkilukuarvio on 240 493 asukasta (2022). 
Edellisten vuosikymmenten aikana väkiluku on kehittynyt seuraavasti: 135 275 (VL 1997); 187 289 (VL 2007) ja 195 857 (VL 2017, prel.).

Väestöstä lukutaidottomia on 53,8 prosenttia (2021; vuonna 1997: 80,2 %); miehillä lukutaito oli selvästi yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 26,1 prosenttia piirin asukkaista; miehet yli kaksi ja puoli kertaa naisia useammin (1997).

Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Pebanen piirin asukkaista 59,8 prosenttia (143 893/240 493). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6 %) ja anemia sekä lapsikuolleisuus (6,84 %) on hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa.

Talous
------

Maatalous, kalastus ja karjankasvatus ovat keskeisiä elinkeinoja. Tärkeimpiin tuotteisiin lukeutuvat maniokki, kalat, karja ja vuohet.

Piirin turistinähtävyyksiin kuuluvat muun muassa Mulelan kuumat lähteet ja Gilén piirin kanssa yhteinen Gilén kansallispuisto (Parque Nacional de Gile).

Kuvia
-----

* Piirikeskusta eli Pebanen kylää.Piirikeskusta eli Pebanen kylää.
* Katukauppaa Pebanessa.Katukauppaa Pebanessa.
* Joku piirin syrjäisempi kylä.Joku piirin syrjäisempi kylä.
* Kalastajien vene. Kalastajien vene.
* Gilén kansallispuistoa.Gilén kansallispuistoa.

Lähteet
-------

1. ↑  Governos Distritais (Piirien johtajat) portaldogoverno.gov.mz. Viitattu 29.10.2023. (portugaliksi)
2. 1 2 3 4 5  Anuário Estatístico da Provincial da Zambezia 2019  2019. Instituto Nacional de Estatística, ine.gov.mz. Viitattu 29.10.2023. (portugaliksi)
3. 1 2 3 4 5  Principais Indicadores Sociodemográfios da Provícia da Zambézia 2022 (pdf) UNICEF, unicef.org. Viitattu 29.10.2023. (portugaliksi)
4. 1 2 3 4 5  Perfis Distritais - Pebane  16.11.2016. Província de Zambezia, zambezia.gov.mz. Viitattu 29.10.2023. (portugaliksi)
5. 1 2 3 4 5 6 7  Estatísticas do Distrito de Pebane 2017-2021 (pdf)  1/2023. Mosambikin kansallinen tilastolaitos (Instituto Nacional de Estatística, INE), ine.gov.mz. Viitattu 29.10.2023. (portugaliksi)
6. 1 2 3 4 5 6 7  Perfis dos Distrito de Pebane Província de Zambezia  2005. Instituto Nacional de Estatística, ine.gov.mz. Viitattu 29.10.2023. (portugaliksi)
7. ↑  Perfis dos Distritos Província de Zambezia, zambezia.gov.mz. Viitattu 29.10.2023. (portugaliksi)
8. 1 2  Indicadores socio-demograficos distritais 2007 Provincia de Zambezia  2010. Instituto Nacional de Estatística. Viitattu 29.10.2023. (portugaliksi)
9. ↑  Anuário Estatístico / Statistical Yearbook 2017 (pdf) (Väkilukuarvot ovat vuoden 2017 väestönlaskennan alustavia lukuja.) Instituto Nacional de Estatística, ine.gov.mz. Viitattu 29.10.2023. (portugaliksi)(englanniksi)
10. 1 2  Anuário Estatístico de Saúde 2021, Provícia da Zambézia (pdf)  2/2022. humanresearch.org.mz. Viitattu 29.10.2023. (portugaliksi)
11. ↑  Folheto Provincial da Zambezia  2021. Instituto Nacional de Estatística, ine.gov.mz. Viitattu 29.10.2023. (portugaliksi)
12. ↑  About Gilé National Park (GNAP), parquenacionaldogile.gov.mz. Viitattu 29.10.2023. (englanniksi)

Aiheesta muualla
----------------

* Kuvia tai muita tiedostoja aiheesta **Pebanen piiri** Wikimedia Commonsissa

* Kuvia tai muita tiedostoja aiheesta **Gilén kansallispuisto** Wikimedia Commonsissa